Document ID: /roh_data/filtered/fineweb-2-filterrobots_roh.jsonl.gz/19127

Lai turissem ha anc in spurtegl da turissem a Lai e quatter externs a Valbella, Parpan, Lantsch e Churwalden. Avant 5 onns aveva Lai sulettamain biros da turissem che vegnevan manads da l'organisaziun da turissem. La midada saja vegnida perquai ch'ils spurtegls da turissem na rendevan betg pli.
L'organisaziun da turissem leva dentant salvar il contact direct cun la glieud e quai malgrà che las visitas, ils mails ed ils telefons en il spurtegl sajan ids enavos per la mesadad ils davos tschintg onns.
Jau sun persvas ch'i vegn era vinavant duvrà ils spurtegls da turissem. Perquai ch'ins frunta sin carstgauns ed emoziuns e quai vala la fin dals quints dapli per l'experientscha da vacanzas.
RTR actualitad 07:00